CELEX: 52021PC0631
Language: fi
Date: 2021-10-13
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Kroatialle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 artiklasta poikkeava erityistoimenpide annetun täytäntöönpanopäätöksen (EU) 2018/1994 muuttamisesta

EUROOPAN KOMISSIO
            Bryssel 13.10.2021
            COM(2021) 631 final
            2021/0325(NLE)
            
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Kroatialle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 artiklasta poikkeava erityistoimenpide annetun täytäntöönpanopäätöksen (EU) 2018/1994 muuttamisesta    
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön mainitusta direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Kroatia pyysi komissiossa 31. maaliskuuta 2021 saapuneeksi kirjatulla kirjeellä jatkoa alv-direktiivin 26 artiklan 1 kohdan a alakohtaa ja 168 artiklaa koskevalle poikkeukselle rajoittaakseen edelleen oikeutta vähentää henkilöautojen ostoa ja leasing-vuokrausta koskeva tuotantopanoksiin sisältyvä arvonlisävero, mukaan lukien kaikkien niihin liittyvien tavaroiden ja palvelujen ostot. Kroatia toimitti yhdessä jatkamista koskevan pyynnön kanssa kertomuksen, johon sisältyy vähennysoikeuden rajoittamiseksi suunnitellun prosenttiosuuden uudelleentarkastelu.
            
            
               Komissio antoi alv-direktiivin 395 artiklan 2 kohdan mukaisesti Kroatian hakemuksen tiedoksi muille jäsenvaltioille 22. huhtikuuta 2021 päivätyllä kirjeellä. Komissio ilmoitti 23. huhtikuuta 2021 päivätyllä kirjeellä Kroatialle saaneensa kaikki hakemuksen arviointia varten tarpeellisina pitämänsä tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin 168 artiklassa säädetään, että verovelvollisella on oikeus vähentää alv, joka kannetaan verollisia liiketoimia varten tehdyistä hankinnoista. Alv-direktiivin 168 a artiklan 1 kohdassa säädetään, että jos kiinteä omaisuus kuuluu verovelvollisen liikeomaisuuteen ja sitä käytetään sekä yrityksen varsinaisiin tarkoituksiin että muihin tarkoituksiin, tätä omaisuutta koskeviin kustannuksiin liittyvä arvonlisävero on vähennyskelpoista vain siltä osin kuin omaisuutta käytetään verovelvollisen yrityksen varsinaisiin tarkoituksiin. Alv-direktiivin 168 a artiklan 2 kohdan mukaan jäsenvaltiot voivat soveltaa määrittelemällään tavalla tätä sääntöä myös kustannuksiin, jotka liittyvät muihin liikeomaisuuteen kuuluviin tavaroihin. Mainitun direktiivin 26 artiklan 1 kohdan a alakohdassa säädetään, että yrityksen liikeomaisuuteen kuuluvan tavaran ottaminen yksityiskäyttöön on vastikkeellinen palvelu, jos tavara on oikeuttanut arvonlisäveron vähennykseen. Järjestelmä antaa mahdollisuuden periä takaisin verovelvollisen alun perin vähentämä arvonlisävero, kun on kyse yksityiskäyttöön otetuista tavaroista.
            
            
               Henkilöautojen tapauksessa tätä järjestelmää on vaikea soveltaa erityisesti siksi, että yksityis- ja yrityskäyttöä on vaikea erottaa toisistaan. Jos ajoneuvon käytöstä pidetään kirjaa, kirjattujen tietojen ylläpidosta ja tarkastamisesta aiheutuu lisärasitteita sekä asianomaiselle yritykselle että viranomaisille. 
            
            
               Jäsenvaltiot voivat alv-direktiivin 395 artiklan nojalla soveltaa alv-direktiivin säännöksistä poikkeavia toimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi, jos neuvosto antaa niille tähän luvan.
            
            
               Kroatialle on annettu neuvoston täytäntöönpanopäätöksen 2018/1994/EU
                  2
                nojalla lupa rajoittaa 50 prosenttiin tiettyjen henkilöautojen ostosta ja leasing-vuokrauksesta maksettu arvonlisävero, mukaan lukien tällaisten autojen huoltoon, korjaukseen ja polttoaineeseen liittyvät kustannukset, jos kyseiset henkilöautot eivät ole kokonaan yrityskäytössä. Erityistoimenpiteellä myös vapautetaan verovelvolliset velvollisuudesta kohdella palvelujen suorituksena tällaisten henkilöautojen muuta kuin yrityskäyttöä. Toimenpiteen soveltamisalaan kuuluvat henkilöautot ovat moottoriajoneuvoja, jotka on tarkoitettu henkilöiden kuljettamiseen ja joissa on kuljettajan istuimen lisäksi enintään kahdeksan istuinta. Jos henkilöautoja käytetään tiettyihin erityistoimintoihin, ne jätetään vähennysoikeutta koskevan rajoituksen ulkopuolelle, ja silloin niihin sovelletaan tavanomaisia sääntöjä. Tämä koskee ajoneuvoja, joita käytetään ajokoulutukseen, ajoneuvojen testaukseen, korjauspalveluihin, taloudelliseen toimintaan, johon liittyy henkilö- ja tavaraliikennettä, ruumiskuljetuksiin tai vuokraukseen, sekä jälleenmyyntiä varten ostettuja ajoneuvoja. Neuvoston täytäntöönpanopäätös (EU) 2018/1994 on voimassa 31. joulukuuta 2021 asti.
            
            
               Kroatian pyyntö erityistoimenpiteen voimassaolon jatkamisesta perustuu samoihin syihin, jotka esitettiin jo aikaisemmassa pyynnössä. Pyyntöön on liitetty kertomus, joka sisältää uudelleentarkastelun vähennysoikeuteen sovellettavasta prosenttimääräisestä rajoituksesta, kuten neuvoston täytäntöönpanopäätöksen 2018/1994/EU 6 artiklan 3 kohdassa edellytetään. Kroatia katsoo, että erityistoimenpiteen soveltamisedellytykset pätevät edelleen ja että tällä hetkellä sovellettava tuotantopanoksiin sisältyvän arvonlisäveron 50 prosentin vähennysraja on edelleenkin sopivin. 
            
            
               Kroatia selitti, että sekä verovelvollisten että verohallinnon toimittamien tietojen perusteella yrityksen liikeomaisuuteen kuuluvia henkilöautoja käytetään edelleen yksityistarkoituksiin keskimäärin 50 prosentin tasolla. Tältä osin Kroatia esitti kaksi vuoden 2021 alussa tehtyä kyselytutkimusta, jotka koskivat henkilöautojen yritys- ja yksityiskäyttöä ja joissa todettiin, että tuotantopanoksiin sisältyvän alv:n vähennysoikeuden prosenttiosuuden asettaminen 50 prosenttiin vaikuttaa edelleen realistiselta.  
            
            
               Koska erityistoimenpide vaikuttaa myönteisesti sekä veronmaksajien että veroviranomaisten hallinnollisten rasitteiden keventämiseen, ehdotetaan poikkeuksen jatkamista. Luvan olisi oltava voimassa jälleen rajoitetun ajan eli 31. joulukuuta 2024 asti, jotta voidaan tarkastella uudelleen poikkeustoimenpiteen tarpeellisuutta ja vaikuttavuutta sekä sen perustana olevaa jakautumisastetta yrityskäytön ja muun kuin yrityskäytön välillä. Mahdolliseen voimassaolon jatkamista koskevaan pyyntöön olisi liitettävä kertomus, joka sisältää uudelleenarvioinnin sovellettavasta prosenttiosuudesta ja joka olisi toimitettava komissiolle viimeistään 31. maaliskuuta 2024.
            
            
               Koska Kroatia päätti alv-direktiivin 168 a artiklan 2 kohdan nojalla soveltaa alv-direktiivin 168 a artiklan 1 kohtaa liikeomaisuuteen kuuluviin taloudellisiin tavaroihin, jotka eivät ole kiinteää omaisuutta, neuvoston täytäntöönpanopäätöksen (EU) 2018/1994 otsikkoa ja 1 artiklaa olisi täydennettävä viittauksella kyseisen direktiivin 168 a artiklaan.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Samanlaisia vähennysoikeutta koskevia poikkeuksia on myönnetty muille jäsenvaltioille (Virolle
                  3
               , Unkarille
                  4
               , Latvialle
                  5
               , Puolalle
                  6
               , Italialle
                  7
                ja Romanialle
                  8
               ).
            
            
               Alv-direktiivin 176 artiklassa säädetään, että neuvosto päättää, mitkä kustannukset eivät oikeuta arvonlisäveron vähentämiseen. Ennen kuin neuvosto on päättänyt asiasta, jäsenvaltiot saavat mainitun artiklan nojalla jatkaa 1. tammikuuta 1979 voimassa olleiden poikkeusten soveltamista. Sen vuoksi voimaan on jäänyt useita säännöksiä, joilla rajoitetaan henkilöautoihin liittyvää arvonlisäveron vähennysoikeutta. 
            
            
               Sen estämättä, mitä vähennysoikeusrajoituksen piiriin kuuluvien menojen luokkia koskevien sääntöjen vahvistamisesta tehdyissä aiemmissa aloitteissa esitetään
                  9
               , tällainen poikkeus on asianmukainen siihen asti, kun nämä säännöt on yhdenmukaistettu EU:n tasolla.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
         
         
            
               •Oikeusperusta
            
            
               Alv-direktiivin 395 artikla.
            
            
               •Toissijaisuusperiaate (jaetun toimivallan osalta) 
            
            
               Ehdotuksen perustana oleva alv-direktiivin säännös huomioon ottaen ehdotus kuuluu Euroopan unionin yksinomaiseen toimivaltaan. Toissijaisuusperiaatetta ei sovelleta.
            
            
               •Suhteellisuusperiaate
            
            
               Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia.
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen, että tarkoituksena on yksinkertaistaa arvonlisäveron kantoa ja estää tietyntyyppisiä veropetoksia tai veronkiertoa. Erityisesti koska yritykset voivat ilmoittaa verovelvollisuutensa liian alhaiseksi ja koska kilometrimäärien tarkastaminen on vaivalloista veroviranomaisille, mainittu 50 prosentin rajoitus yksinkertaistaisi arvonlisäveron kantamista tietyllä alalla.
            
            
               •Toimintatavan valinta
            
            
               Ehdotettu sääntelytapa: neuvoston täytäntöönpanopäätös.
            
            
               Alv-direktiivin 395 artiklan mukaan yhteisistä alv-säännöksistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Tämä ehdotus perustuu Kroatian jättämään hakemukseen ja koskee ainoastaan kyseistä jäsenvaltiota.
            
            
               Ulkopuolisten asiantuntijoiden käyttö ei ole ollut tarpeen.
            
            
               •Vaikutustenarviointi
            
            
               Ehdotuksen tarkoituksena on yksinkertaistaa veronkantoa. Tätä varten poistetaan verovelvollisilta tarve pitää kirjaa tiettyjen henkilöautojen yksityiskäytöstä. Samalla tavoitteena on myös estää virheelliseen kirjanpitoon perustuvat alv-petokset. Se voi näin ollen vaikuttaa myönteisesti niin yrityksiin kuin verohallintoon. Kroatia pitää tätä ratkaisua sopivana toimenpiteenä, joka on rinnastettavissa muihin aiempiin ja nykyisiin poikkeuksiin.
            
            
               4.TALOUSARVIOVAIKUTUKSET
            
            
               
                  Erityistoimenpiteellä on vain vähäinen vaikutus lopullisessa kulutusvaiheessa kannettavien verotulojen kokonaismäärään, eikä se vaikuta kielteisesti arvonlisäverosta kertyviin unionin omiin varoihin.
               
            
            
               5.LISÄTIEDOT
            
            
               Ehdotuksen soveltamisaika on rajoitettu, ja ehdotus sisältää raukeamislausekkeen, jonka mukaan poikkeuksen voimassaolo päättyy 31. joulukuuta 2024.
            
         
         
            
               Jos Kroatia haluaa jatkaa erityistoimenpiteen soveltamista vielä vuoden 2024 jälkeen, komissiolle olisi viimeistään 31. maaliskuuta 2024 toimitettava voimassaolon jatkamista koskeva pyyntö ja sen ohella kertomus, johon sisältyy sovellettavaa prosenttiosuutta koskeva uudelleentarkastelu.
            
            
               2021/0325 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Kroatialle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 artiklasta poikkeava erityistoimenpide annetun täytäntöönpanopäätöksen (EU) 2018/1994 muuttamisesta    
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  10
                ja erityisesti sen 395 artiklan 1 kohdan ensimmäisen alakohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 168 ja 168 a artiklassa vahvistetaan verovelvollisen oikeus vähentää verovelvollisen verollisia liiketoimiaan varten vastaanottamien tavaroiden luovutuksista ja palvelujen suorituksista maksettu arvonlisävero. Mainitun direktiivin 26 artiklan 1 kohdan a alakohta sisältää vaatimuksen, jonka mukaan arvonlisävero on suoritettava, kun liikeomaisuutta otetaan verovelvollisen omaan tai tämän henkilöstön yksityiseen käyttöön tai yleisesti ottaen muuhun kuin yrityksen varsinaisiin tarkoituksiin.
            
            
               (2)Kroatialle annettiin neuvoston täytäntöönpanopäätöksellä (EU) 2018/1994
                  11
                lupa rajoittaa 31 päivään joulukuuta 2021 asti arvonlisäveron vähennysoikeus 50 prosenttiin sellaisten henkilöautojen oston ja leasing-vuokrauksen osalta, joissa on enintään kahdeksan istuinta kuljettajan istuimen lisäksi, mukaan lukien kaikkien niihin liittyvien tavaroiden ja palvelujen osto, jos kyseiset autot eivät ole kokonaan yrityskäytössä. Erityistoimenpiteellä myös vapautetaan verovelvolliset velvollisuudesta kohdella palvelujen suorituksena tällaisten henkilöautojen muuta kuin yrityskäyttöä. 
            
            
               (3)Kroatia pyysi komissiossa 31 päivänä maaliskuuta 2021 saapuneeksi kirjatulla kirjeellä lupaa jatkaa direktiivin 2006/112/EY 26 artiklan 1 kohdan a alakohdasta ja 168 artiklasta poikkeavan toimenpiteen soveltamista rajoittaakseen vähennysoikeutta kustannuksista, jotka liittyvät tiettyihin muussa kuin pelkästään yrityskäytössä oleviin henkilöautoihin, jäljempänä ’pyyntö’. 
            
            
               (4)Kroatia soveltaa direktiivin 2006/112/EY 168 a artiklan 1 kohtaa sellaisten menojen arvonlisäveroon, jotka liittyvät muihin liikeomaisuuteen kuuluviin taloudellisiin tavaroihin mainitun direktiivin 168 a artiklan 2 kohdan mukaisesti. Sen vuoksi neuvoston täytäntöönpanopäätöksessä (EU) 2018/1994 olisi pitänyt viitata direktiivin 2006/112/EY 168 a artiklaan. 
            
            
               (5)Direktiivin 2006/112/EY 395 artiklan 2 kohdan toisen alakohdan mukaisesti komissio antoi 22 päivänä huhtikuuta 2021 päivätyillä kirjeillä Kroatian esittämän pyynnön tiedoksi muille jäsenvaltioille. Komissio ilmoitti 23 päivänä huhtikuuta 2021 päivätyllä kirjeellä Kroatialle saaneensa kaikki hakemuksen arviointia varten tarpeellisina pitämänsä tiedot.
            
            
               (6)Kuten täytäntöönpanopäätöksen (EU) 2018/1994 6 artiklan 3 kohdassa vaaditaan, Kroatia toimitti kertomuksen, johon sisältyi vähennysoikeuden rajoitusta koskevan prosenttiosuuden uudelleentarkastelu. Tällä hetkellä käytettävissä olevien tietojen perusteella Kroatia katsoo, että 50 prosentin rajoitus on edelleen perusteltu ja asianmukainen.
            
            
               (7)Koska erityistoimenpide vaikuttaa myönteisesti sekä veronmaksajien että veroviranomaisten hallinnollisten rasitteiden keventämiseen, Kroatialle olisi annettava lupa jatkaa erityistoimenpiteen soveltamista. Poikkeustoimenpiteen voimassaolon jatkaminen olisi rajoitettava ajallisesti 31 päivään joulukuuta 2024, jotta sen vaikuttavuutta ja asianmukaista prosenttimäärää voidaan arvioida.
            
            
               (8)Jos Kroatia katsoo, että erityistoimenpiteen voimassaoloa on edelleen tarpeen jatkaa, sen olisi toimitettava voimassaolon jatkamista koskeva pyyntö komissiolle viimeistään 31 päivänä maaliskuuta 2024 sekä liitettävä pyyntöön kertomus, joka sisältää sovellettavan prosenttiosuuden uudelleentarkastelun.
            
            
               (9)Erityistoimenpiteellä on vain vähäinen vaikutus lopullisessa kulutusvaiheessa kannettavien verotulojen kokonaismäärään, eikä se vaikuta kielteisesti arvonlisäverosta kertyviin unionin omiin varoihin.
            
            
               (10)Sen vuoksi täytäntöönpanopäätöstä (EU) 2018/1994 olisi muutettava,
            
         
         
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Muutetaan täytäntöönpanopäätös (EU) 2018/1994 seuraavasti:
            
            
               1) korvataan otsikko seuraavasti:
            
            
               ”Neuvoston täytäntöönpanopäätös (EU) 2018/1994, annettu 11 päivänä joulukuuta 2018, luvan antamisesta Kroatialle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 168 a artiklasta poikkeava erityistoimenpide”;
            
            
               2) korvataan 1 artikla seuraavasti:
            
            
               ”1 artikla
            
            
               Poiketen siitä, mitä direktiivin 2006/112/EY 168 ja 168 a artiklassa säädetään, Kroatialle annetaan lupa rajoittaa 50 prosenttiin oikeus vähentää sellaisista henkilöautoista aiheutuvista kustannuksista maksettava arvonlisävero, jotka eivät ole yksinomaan yrityskäytössä.”
            
            
            
               3) korvataan 6 artikla seuraavasti:
            
            
               ”6 artikla
            
            
               Tätä päätöstä sovelletaan 1 päivän tammikuuta 2019 ja 31 päivän joulukuuta 2024 välisen ajan.
            
            
               Tässä päätöksessä annetun luvan voimassaolon jatkamista koskeva mahdollinen pyyntö on toimitettava komissiolle viimeistään 31 päivänä maaliskuuta 2024 ja siihen on liitettävä kertomus, joka sisältää uudelleenarvioinnin 1 artiklassa säädetystä prosenttiosuudesta.”
            
            
               2 artikla
            
            
               Tämä päätös on osoitettu Kroatian tasavallalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Neuvoston täytäntöönpanopäätös (EU) 2018/1994, annettu 11 päivänä joulukuuta 2018, luvan antamisesta Kroatialle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 artiklasta poikkeava erityistoimenpide (EUVL L 320, 17.12.2018, s. 35–36).
               
               
                  
                     (3)
                  
                        Neuvoston täytäntöönpanopäätös (EU) 2017/1854, annettu 10 päivänä lokakuuta 2017, Viron tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EU 26 artiklan 1 kohdan a alakohdasta sekä 168 ja 168 a artiklasta poikkeava toimenpide annetun täytäntöönpanopäätöksen 2014/797/EU muuttamisesta (EUVL L 265, 14.10.2017, s. 17), voimassa 31. joulukuuta 2020 asti.
               
               
                  
                     (4)
                  
                        Neuvoston täytäntöönpanopäätös (EU) 2018/1493, annettu 2 päivänä lokakuuta 2018, Unkarille annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 168 a artiklasta poikkeava erityistoimenpide (EUVL L 252, 8.10.2018, s. 44–46).
               
               
                  
                     (5)
                  
                        Neuvoston täytäntöönpanopäätös (EU) 2018/1921, annettu 4 päivänä joulukuuta 2018, Latvialle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta, 168 artiklasta ja 168 a artiklasta poikkeava erityistoimenpide annetun täytäntöönpanopäätöksen (EU) 2015/2429 muuttamisesta (EUVL L 311, 7.12.2018, s. 36–37).
               
               
                  
                     (6)
                  
                        Neuvoston täytäntöönpanopäätös (EU) 2019/1594, annettu 24 päivänä syyskuuta 2019, luvan antamisesta Puolan tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2013/805/EU muuttamisesta (EUVL L 248, 27.9.2019, s. 71–72).
               
               
                  
                     (7)
                  
                        Neuvoston täytäntöönpanopäätös (EU) 2019/2138, annettu 5 päivänä joulukuuta 2019, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta (EUVL L 324, 13.12.2019, s. 7–8).
               
               
                  
                     (8)
                  
                        Neuvoston täytäntöönpanopäätös (EU) 2020/1262, annettu 4 päivänä syyskuuta 2020, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU muuttamisesta (EUVL L 296, 10.9.2020, s. 6).
               
               
                  
                     (9)
                  
                        KOM(2004) 728 final – Ehdotus neuvoston direktiiviksi direktiivin 77/388/ETY muuttamisesta arvonlisäverovelvoitteiden yksinkertaistamiseksi (EUVL C 24, 29.1.2005, s. 10), peruutettu 21 päivänä toukokuuta 2014 (EUVL C 153 21.5.2014, s. 3).
               
               
                  
                     (10)
                  
                        EUVL L 347, 11.12.2006, s. 1.
               
               
                  
                     (11)
                  
                        Neuvoston täytäntöönpanopäätös (EU) 2018/1994, annettu 11 päivänä joulukuuta 2018, luvan antamisesta Kroatialle ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 artiklasta poikkeava erityistoimenpide (EUVL L 320, 17.12.2018, s. 35–36).